Председник Републике Србије Александар Вучић примио је честитку Митрополита волоколамског Илариона, у којој се каже:

„Примите моје срдачне честитке поводом Вашег поновног избора на место председника Републике Србије.

По први пут у политичкој историји српске државе Ви сте други пут узастопно победили на председничким изборима већ у првом кругу гласања. То сведочи о томе да су грађани Србије, који су Вам поверили да наставите руковођење земљом и њен даљи прогресивни напредак, признали Ваше заслуге и напоре.

Уверен сам да ће Ваше искуство у политичком раду и високи професионализам помоћи успешном решавању економских и социјалних питања која, у овом тренутку, стоје пред државом.

Руска Православна Црква и Српска Православна Црква дају свој допринос изградњи духа братства и солидарности између народа Русије и Србије који имају заједничке словенске корене и духовно наслеђе. Искрено Вам захваљујем на пажњи и подршци служењу наших цркава.

Желим Вам, Ваша екселенцијо, добро здравље, помоћ Божију и постојане успехе на високој и одговорној функцији председника Србије”, наводи се у честитки Митрополита волоколамског Илариона.

Београд,

7. април 2022. године